"Setswana Puo ya Gae (HL)/P1 3 DBE/Ngwanaitseele 2022 NSC KAROLO YA A: TEKATLHALOGANYO POTSO 1 1.1 Buisa temana e e latelang, mme morago o arabe dipotso. SETLHANGWA A (TEMANA) 1 Lefapha la Setso, Botaki le Merero ya Segosi la Bokonebophirima le ketekile beke ya bosetšhaba ya puiso kwa motsesetoropong wa Itsoseng gaufi le toropo ya Ditsobotla. 2 Beke ya go buisa e tshwarwa ngwaga le ngwaga ka kgwedi ya Lwetse, ka thotloetso ya setheo sa South African Book Development Council 5 (SABDC) le Lefapha la Bosetšhaba la Setso le Botaki. Moono wa beke e ne e le o o reng: Dinaane tsa rona. Dipatlisiso di supa fa diperesente di le 14 fela tsa baagi ba Aforikaborwa di le tlhaga mo go ipuisetseng dibuka, fa di le tlhano tsa batsadi di buisetsa bana ba bona. 3 Go keteka beke ya bosetšhaba ya go buisa go mosola e bile go 10 rotloetsa baagi ka kakaretso go nna le seabe le go natefelelwa ke go buisa. Go solofelwa gape fa baagi ba tlaa simolola go tsaya puiso ya dibuka jaaka mokgwa wa go itapolosa. Seno se raya gore fa motho a sa dire sepe mme a itapolositse gongwe a ikhuditse, a ka tsaya buka a e buisa. 15 4 Fa a ne a tlhalosa maitlhomo a letsatsi leno, moemedi wa setheo sa SABDC, Moporofesara Sihawukele Ngubane, o rile maikaelelo a khansele ke go rotloetsa batho go buisa, segolo dibuka tsa diteme tsa segabona. A re lebaka le lengwe ke go rotloetsa baagi go kwala dibuka ka loleme lwa bona le go tlhalosa ka tsa botshelo jwa bona. A re baagi 20 ba rotloediwa go kwala dibuka tse di buang ka se se diragalang mo matshelong a bona letsatsi le letsatsi. 5 Moporofesara Ngubane a re baagi ba tshwanetse go buisa dibuka tse di lapolosang, segolo jang fa ba sena go digela ditiro tsa bona tsa letsatsi. A re, seno se ka lapolosa ditlhaloganyo tsa bona. Tlhogo ya 25 Lefapha la Setso, Botaki le Merero ya Segosi, Setlhoane Bapela, o tlhalositse fa lenaane la go rotloetsa baagi go buisa le le maleba ka gonne le tshwaretswe kwa motsesetoropong, go lebeletswe tiragatso ya nngwe ya dipilara tse tlhano tsa Puso ya Bokonebophirima, e e tlhokometseng gore metsemagae, metsesetoropo le ditorotswana di a 30 ungwelwa mo go rebolweng ga ditirelo tsa puso. 6 Bapela o rotloeditse bašwa go buisa sengwe le sengwe se se botlhofo, e bile ba dira jalo e kete ba a tshameka. A re ga go tlhole go le matsapa go buisa dibuka gonne ba ka kgona go dira jalo le mo mafaratlhatlheng a megala ya letheka kwa ntle ga matsapa ape. A re 35 selo se se itsegeng jaaka Di-e-books, se dira gore mongwe le mongwe, segolo jang bašwa, ba buise ntle le go itsapa ka ntlha ya fa matshelo a bona a ikaegile mo tirisong ya megala ya letheka e bile ba sa rate go kgaogana le yona ka gope. Kwalololo e ileditswe Phetla"